**Zmluva o spolupráci pri realizovaní Projektu**

uzavretá podľa § 51 zákona č. 40/1964 Zb. Občiansky zákonník v znení neskorších predpisov
 (ďalej len „**zmluva**“) medzi:

**Ministerstvo spravodlivosti Slovenskej republiky**

sídlo: Račianska 71, 813 11 Bratislava

zastúpené: ........ ......................... ........................, generálny tajomník služobného úradu

IČO: 00166073

DIČ: 2020830196

(ďalej ako „**Prijímateľ**“)

**a**

**................... súd ..................**

sídlo: ................. ul. ..............., .......... ..................

štatutárny orgán: JUDr. ............. ................, predseda súdu

IČO: ............................

DIČ: ............................

(ďalej ako „**Spolupracujúci subjekt**“)

(Prijímateľ a Spolupracujúci subjekt spoločne ďalej ako „**zmluvné strany**“)

**Preambula**

V zmysle § 13 ods. 1 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov je Prijímateľ ústredným orgánom štátnej správy pre súdy a väzenstvo. Za účelom implementácie vhodných podmienok pre rodinnoprávnu agendu na všetkých súdoch SR, vytvorenie dôslednejších procesnoprávnych základov a zjednotenie postupu v celoslovenskom rozsahu s rešpektom k regionálnym odlišnostiam a následné zverejnenie a evaluácia dát z celoslovenského overovania ako z dôvodu efektívneho zabezpečenia špecializácie vyšších súdnych úradníkov a zodpovedných zamestnancov justície, sa stal Prijímateľ realizátorom projektu definovaného v článku 1 ods. 1 tejto zmluvy.

**Článok 1**

**Základné ustanovenia**

1. Prijímateľ realizuje v nadväznosti na zmluvu o poskytnutí nenávratného finančného príspevku č. ................. zo dňa ......................, ktorá nadobudla účinnosť dňa ..................... (ďalej ako „**zmluva o poskytnutí NFP**“), v súlade s podmienkami vyzvania, kód OPEVS-PO2-SC................. (ďalej ako „**vyzvanie**“), nasledovný projekt:

názov projektu: Implementácia opatrení na podporu reformy štruktúry a optimalizácie procesov v rodinnoprávnej agende

operačný program: Efektívna verejná správa

spolufinancovaný fondom: Európsky sociálny fond

prioritná os: 2. Zefektívnený súdny systém a zvýšená vymáhateľnosť práva

špecifický cieľ: 2. 1 Zvýšená efektívnosť súdneho systému

poskytovateľ NFP: Ministerstvo vnútra SR (ďalej len „**Poskytovateľ**“)

na dosiahnutie cieľa projektu: cieľom projektu je zrealizovanie hlavných aktivít projektu z vecného a časového hľadiska ako aj z hľadiska ostatných podmienok v súlade s prílohou č. 2 Predmet podpory NFP zmluvy o poskytnutí NFP a v tej súvislosti aj splnenie merateľných ukazovateľov projektu definovaných v prílohe č. 2 Predmet podpory NFP zmluvy o poskytnutí NFP

(ďalej ako „**Projekt**“).

1. Spolupracujúci subjekt vykonáva svoju pôsobnosť v oblasti súdnictva na základe osobitného právneho predpisu, ktorým je zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov. Činnosť Spolupracujúceho subjektu úzko súvisí a bude ovplyvnená dosiahnutím účelu a cieľa Projektu v nadväznosti na článok 2 ods. 2 tejto zmluvy.
2. Účelom uzavretia tejto zmluvy je vytvorenie právneho rámca pre spoluprácu medzi zmluvnými stranami, ktorá umožní zefektívniť procesy a postup Prijímateľa pri realizácii aktivít Projektu a dosiahnutí jeho účelu a cieľa, dosiahnutie ktorého bude mať v konečnom dôsledku pozitívny dopad aj na ďalšiu činnosť Spolupracujúceho subjektu.
3. Spolupracujúci subjekt je oboznámený s obsahom Zmluvy o poskytnutí NFP (vrátane príloh), obsahom a cieľmi Projektu, ktoré sa týkajú ním vykonávanej činnosti, v nadväznosti na čo je pripravený plniť záväzky, ktoré pre neho vyplývajú z tejto zmluvy. Spolupracujúci subjekt berie na vedomie, že jeho činnosť vykonávaná na základe tejto zmluvy je činnosťou vykonávanou v rámci Projektu, v dôsledku čoho sa touto zmluvou v rozsahu plnenia Spolupracujúceho subjektu ďalej vykonáva Zmluva o poskytnutí NFP.

**Článok 2**

**Predmet zmluvy**

1. Zmluvné strany sa dohodli na uzatvorení tejto zmluvy s cieľom upraviť ich vzájomné práva a povinnosti a ostatné podmienky súvisiace s realizáciou Projektu za účasti Spolupracujúceho subjektu.
2. Spolupracujúci subjekt sa zaväzuje aktívne spolupracovať s Prijímateľom s cieľom riadnej realizácie Projektu, na dosiahnutí jeho účelu a cieľa a na zachovaní výsledkov Projektu.

**Článok 3**

**Práva a povinnosti zmluvných strán**

1. Prijímateľ plní najmä všetky povinnosti vyplývajúce pre neho zo zmluvy o poskytnutí NFP s cieľom riadnej realizácie aktivít Projektu a dosiahnutia cieľa Projektu.
2. Pre účely tejto zmluvy sa Prijímateľ zaväzuje najmä:
3. zabezpečiť v štátnom rozpočte kapitoly Ministerstva spravodlivosti SR financovanie mzdových nákladov za zamestnancov na pozíciách v zmysle ods. 3. písm. a) tohto článku zmluvy;
4. na základe úplného a riadneho vydokladovania nákladov Spolupracujúcim subjektom, uplatniť si refundáciu oprávnených výdavkov od Poskytovateľa,
5. v prípade, ak príslušný orgán rozhodne o neoprávnenosti výdavkov poskytnutých Spolupracujúcemu subjektu, je Prijímateľ oprávnený viazať časť výdavkov určených Spolupracujúcemu subjektu v takejto výške v prospech rozpočtu Prijímateľa, a to do 15 dní odo dňa doručenia oznámenia o neoprávnenosti výdavkov Prijímateľovi,
6. poskytnúť Spolupracujúcemu subjektu potrebnú možnú súčinnosť.
7. V nadväznosti na povinnosti Prijímateľa vyplývajúce z odseku 1 tohto článku sa Spolupracujúci subjekt zaväzuje aktívne spolupracovať s Prijímateľom pri realizácii Projektu, a to najmä:
8. zabezpečiť potrebné personálne kapacity v súlade s potrebou implementácie justičných opatrení v súlade s cieľom projektu a realizovanou hlavnou aktivitou projektu, a to v počte ...... zamestnaneckých/pracovných miest; vzor opisu štátnozamestnaneckých miest je uvedený v Prílohe č. ......,

Spolupracujúci subjekt môže vykonať také zmeny vo vzorovom opise štátnozamestnaneckého miesta alebo použiť vlastný vzorový opis štátnozamestnaneckého miesta, ktorý podstatným spôsobom nemení zameranie pracovnej činnosti zamestnanca a tento zároveň nie je v rozpore s opisom činností Projektu pre určenú pracovnú pozíciu.

1. predložiť doklady k mzdovým nákladom a v prípade neúplnosti resp. nesprávnosti predložených dokladov zabezpečiť ich bezodkladnú nápravu,
2. poskytovať Prijímateľovi údaje a informácie potrebné k realizácii a implementácii Projektu,
3. aktívne spolupracovať pri realizácii Projektu na základe výzvy Prijímateľa,
4. riadne a včas, najneskôr do 15. dňa nasledujúceho kalendárneho mesiaca, poskytnúť a doručiť Prijímateľovi riadne vyplnené pracovné výkazy zamestnancov na pozíciách v zmysle písm. a) tohto bodu zmluvy a vyčíslené preukázateľné náklady vzniknuté na mzdy a odmeny pre uvedených zamestnancov. Doklady k mzdovým nákladom v zmysle predchádzajúcej vety za kalendárne mesiace pred nadobudnutím účinnosti tejto zmluvy poskytnúť a doručiť Prijímateľovi najneskôr do 30 dní od nadobudnutia účinnosti tejto zmluvy,
5. strpieť výkon kontroly a auditu v súvislosti s plnením povinností v súlade s touto zmluvou a to jednak zo strany Prijímateľa a jednak tretej osoby, ktorá preukáže oprávnenosť výkonu takejto kontroly a auditu,
6. vykonávať ďalšie činnosti podľa požiadavky Prijímateľa v súvislosti s Projektom,
7. poskytnutý príspevok použiť výhradne na financovanie osobných nákladov (vrátane odvodov za zamestnávateľa) oprávnených zamestnancov Spolupracujúceho subjektu ako užívateľa vykonávajúceho vybrané justičné opatrenia v súlade s hlavnými aktivitami národného projektu.
8. Oprávnené obdobie na financovanie osobných nákladov (miezd) je od 01.01.2022 do 31.12.2023, t.j. ide o úhradu za výkon oprávnených aktivít uskutočnených od 01.01.2022 (v prípade výkonu oprávnených aktivít za december 2023 musia byť vykonané úhrady zo strany Spolupracujúceho subjektu oprávneným zamestnancom najneskôr 31.12.2023, aby bolo možné príspevok na financovanie osobných nákladov zamestnancov Spolupracujúceho subjektu uznať ako oprávnený).
9. Zmluvné strany sa dohodli, že ak sa počas realizácie aktivít Projektu ukáže, že je potrebné alebo vhodné upraviť, doplniť alebo bližšie špecifikovať niektorú z povinností pre účely tejto zmluvy a realizácie Projektu, zmluvné strany vyvinú maximálne úsilie na to, aby žiaduci stav bol dosiahnutý pri dodržaní všetkých aplikovateľných právnych predpisov.
10. Zmluvné strany sa zaväzujú poskytovať si vzájomne súčinnosť za účelom plnenia svojich záväzkov, ktoré im z tejto zmluvy vyplývajú.

**Článok 4**

**Osobitné ustanovenia**

1. Zmluvné strany sa dohodli, že písomná forma, ktorá je preferovanou formou ich vzájomnej komunikácie podľa tejto zmluvy, je splnená zaslaním elektronickej správy (e-mailu) druhej zmluvnej strane na e-mailovú adresu uvedenú v nasledujúcom odseku tohto článku.
2. Za účelom zjednodušenia komunikácie si zmluvné strany určili kontaktné osoby na operatívnu komunikáciu, ktorými sú:

 za Prijímateľa:

meno a priezvisko: .................................

pracovné zaradenie: projektový manažér, odbor koordinácie finančných iniciatív, mechanizmov a projektov

telefón a e-mail: +421/2/888 ...............; xxxx.xxxxx@justice.sk

za Spolupracujúci subjekt:

meno a priezvisko: .......................................

pracovné zaradenie: riaditeľ/riaditeľka správy súdu

telefón a e-mail: ....................; xxxxxxxx.xxxxxxxx@justice.sk

1. Doručením požiadavky na e-mailovú adresu priradenú podľa tohto odseku k pracovnému zaradeniu kontaktnej osobe sa táto požiadavka považuje za doručenú zmluvnej strane. V prípade ak dôjde pri nezmenenom pracovnom zaradení len k zmene konkrétnej fyzickej osoby (vrátane e-mailu a telefónu) v tomto pracovnom zaradení, takáto zmena nepredstavuje zmenu tejto zmluvy a nie je preto potrebné vyhotoviť dodatok k tejto zmluve.
2. Zmluvné strany sa zaväzujú vzájomne si písomne oznamovať akékoľvek zmeny v kontaktných údajoch ako aj v kontaktných osobách do 5 pracovných dní odo dňa, kedy táto zmena nastala.
3. Zmluvné strany sú si vedomé, že Poskytovateľ má právo byť informovaný o akejkoľvek skutočnosti týkajúcej sa spolupráce zmluvných strán vo vzťahu k Projektu. Zmluvné strany sa preto zaväzujú poskytnúť Poskytovateľovi ďalšie nevyhnutné informácie, o ktoré ich tento požiada, a to v primeranej lehote a spôsobom, ktorý bude vyplývať z požiadavky Poskytovateľa. Súčasne sa zmluvné strany zaväzujú udržať obsah svojich vzájomných záväzkov vo vzťahu k Projektu súladný s podmienkami poskytnutia NFP vyplývajúcimi z vyzvania a tiež súladný so základnými záväzkami vyplývajúcimi z tejto zmluvy.
4. Spolupracujúci subjekt je povinný počas platnosti a účinnosti zmluvy informovať verejnosť o príspevku, ktorý na základe tejto zmluvy a Zmluvy o poskytnutí NFP získa, resp. získal formou NFP prostredníctvom opatrení v oblasti informovania a komunikácie podľa ustanovení Zmluvy o poskytnutí NFP a Právnych dokumentov poskytovateľa. Povinnosti Spolupracujúceho subjektu podľa predchádzajúcej vety sa z časového hľadiska uplatňujú počas platnosti a účinnosti tejto zmluvy aj v prípade, ak Projekt umožňuje Začatie realizácie hlavných aktivít Projektu v čase predchádzajúcom účinnosti tejto zmluvy alebo aj Zmluvy o poskytnutí NFP a Prijímateľ a Spolupracujúci subjekt skutočne začal s Realizáciou hlavných aktivít Projektu pred účinnosťou tejto zmluvy alebo aj Zmluvy o poskytnutí NFP.
5. Prijímateľ sa zaväzuje, že všetky opatrenia v oblasti informovania a komunikácie zamerané na verejnosť budú obsahovať nasledujúce informácie:
	* odkaz na Európsku úniu a znak Európskej únie v súlade s požadovanými grafickými štandardmi;
	* odkaz na príslušný fond, ktorý spolufinancuje Projekt s použitím nasledujúceho označenia ESF – Európsky sociálny fond;
	* logo OP EVS;
	* vyhlásenie v znení „Tento projekt je podporený z Európskeho sociálneho fondu“.

**Článok 5**

**Záverečné ustanovenia**

1. Táto zmluva je uzavretá a nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej prvého zverejnenia v Centrálnom registri zmlúv.
2. Táto zmluva sa uzatvára na dobu určitú, a to odo dňa nadobudnutia platnosti do ukončenia realizácie hlavných aktivít Projektu v zmysle zmluvy o poskytnutí NFP.
3. Táto zmluva zaniká:
4. uplynutím doby uvedenej v ods. 2. tohto článku,
5. písomnou dohodou zmluvných strán,
6. písomnou výpoveďou Prijímateľa z dôvodu, že nie je schopný realizovať Projekt tak, ako sa na realizáciu aktivít Projektu zaviazal Poskytovateľovi v zmluve o poskytnutí NFP, alebo mu v ďalšej účasti na Projekte bránia iné vážne dôvody; výpovedná lehota je dvojmesačná a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená Spolupracujúcemu subjektu.
7. Zmluvné strany uzatvárajú túto zmluvu dobrovoľne, na základe svojej slobodnej vôle, s vedomím si záväzkov, ktoré tým na seba preberajú a vyhlasujú, že sú pripravené ich riadne a včas plniť.
8. Táto zmluva bude predložená Poskytovateľovi, a to aj za účelom overenia splnenia podmienky dostatočnej kapacity Prijímateľa realizovať Projekt a udržať jeho výsledok podľa podmienok uvedených v nariadení Rady (EÚ) č. 1303/2013.
9. Obsah pojmov používaných v tejto zmluve s veľkým začiatočným písmenom má význam a obsah totožný s definíciou týchto pojmov uvedenou v Zmluve o poskytnutí NFP, ak sa pre konkrétny pojem neuvádza v tejto zmluve osobitná definícia, ktorá má prednosť pred definíciou uvedenou v Zmluve o poskytnutí NFP.
10. S výnimkou v zmysle článku 4 ods. 2 tejto zmluvy je možné túto zmluvu meniť a dopĺňať výlučne na základe vzostupne číslovaných dodatkov v písomnej forme, na základe súhlasu oboch zmluvných strán.
11. Táto zmluva je vyhotovená v štyroch (4) rovnopisoch s platnosťou originálu, pričom Prijímateľ obdrží tri (3) vyhotovenia a Spolupracujúci subjekt jedno (1) vyhotovenie zmluvy.
12. Neoddeliteľnou súčasťou tejto zmluvy je Príloha č. 1 – Vzor opisu štátnozamestnaneckého miesta.

**Podpisy zmluvných strán:**

Za Prijímateľa: Za Spolupracujúci subjekt:

........................................ JUDr. ..................... ....................

V Bratislave dňa ............................. V ............................... dňa .............................

................................................... ...................................................